OpenLLM-France/wikimedia huggingface dataset:
# The Country Doctor (pel·lícula de 1909)

The Country Doctor és una pel·lícula muda de la Biograph dirigida per D. W. Griffith i protagonitzada per Frank Powell, Florence Lawrence i Gladys Egan. Filmada als estudis de la Biograph a Nova York i a Greenwich (Connecticut), entre el 29 de maig i el 7 de juny de 1909, es va estrenar el 8 de juliol de 1909. Es considerada per diferents crítics com la primera obra mestra de Griffith.

## Argument

El Dr. Harcourt té una sola filla i un dia, després de passejar pel camp cau malalta. Els pares estan angoixats però en aquell moment es presenta una mare pobra sol·licitant que vagi a casa seva ja que la seva filla està molt malalta. Els metge deixa la seva filla per complir amb el seu deure. Més tard, en veure la seva dona que la nena cada cop està pitjor enviar una criada a buscar-lo però aquest, davant la gravetat de l’altre pacient, ignora la petició de tornar a casa fins que s’assegura que la noia es salvarà. En arribar a casa descobreix que la seva filla ha mort.

## Repartiment

* Frank Powell (Doctor Harcourt)
* Florence Lawrence (Mrs. Harcourt)
* Gladys Egan (filla)
* Kate Bruce (mare pobre)
* Adele DeGarde (noia malalta)
* Rose King (criada)
* Mary Pickford (germana de la noia malalta)

## Referències

* ↑ Gunning, Tom. D.W. Griffith and the Origins of American Narrative Film: The Early Years at Biograph (en anglès). University of Illinois Press, 1994, p. 214. ISBN 978-0-252-06366-4.
* 1 2 Higgins, Steven; N.Y.), Museum of Modern Art (New York. Still Moving: The Film and Media Collections of The Museum of Modern Art (en anglès). The Museum of Modern Art, 2006, p. 32. ISBN 978-0-87070-326-3.
* ↑ Usai, Paolo Cherchi. The Griffith Project, Volume 2: Films Produced in January-June 1909 (en anglès). Bloomsbury Publishing, 2019-07-25, p. 162. ISBN 978-1-83902-006-3.
* ↑ «Biograph Films – The Country Doctor». The Moving Picture World, 03-07-1909, pàg. 5.
# Traquibasalt

El traquibasalt és una roca volcànica que presenta una composició intermèdia entre traquita i basalt. Els minerals continguts en el traquibasalt inclouen feldespat alcalí, plagiòclasi càlcica, olivina, clinopiroxè i probablement quantitats reduïdes de leucita o analcima.
Un traquibasalt és un basalt amb alt índex de minerals àlcalis. El grau de SiO₂ varia generalment entre el 45% i el 52%, el MgO és del voltant del 10% mentre que el Na₂O + K₂O presenta rangs entre el 5% i el 7,5% (vegeu classificació TAS).

## Varietats

En funció de les diferents quantitats de minerals àlcalis que presentin, es distingeixen dos tipus de traquibasalt:
* Hawaiita, roca que es defineix químicament com aquells traquibasalts amb un percentatge de massa de Na₂O igual o major a més 2%.
* Traquibasalt potàssic, roca que es defineix químicament com aquells traquibasalts amb un percentatge de massa de Na₂O igual o menor a K₂O més 2%.

## Referències

* 1 2 3 Le Maitre, R.W. (ed). 2002. Igneous Rocks: A Classification and Glossary of Terms. p. 35.

## Vegeu també

* Classificació TAS

## Enllaços externs

* Composició típica d'un traquibasalt. (anglès)
# Szerencsés Dániel

Szerencsés Dániel (en hongarès Daniel agafa el tren és una pel·lícula hongaresa dirigida per Pál Sándor i estrenada el 1983.

## Argument

Al desembre de 1956, després de l'aixafament de la revolució hongaresa. Mariann, la xicota de Daniel, vol marxar del país amb la seva família i li demanaa ell que fugi. Daniel i el seu amic Gyuri afafen el tren amb altres dissidents, que són víctimes de traficants de persones. Un d'ells, Iván Kapás, havia traït a la policia comunista el pare de Gyuri. Es produeix un enreneu i finalment Dani i Gyuri decideixen tornar a Pest, però en Gyuri de sobte salta del tren en marxa i mor.

## Repartiment

* Péter Rudolf: Dániel Szerencsés
* Sándor Zsótér: Gyuri Angeli
* Katalin Szerb: Mariann (com a Kati Szerb)
* Mari Töröcsik: mare de Mariann
* Dezső Garas: pare de Mariann
* Andras Kern: Kapas
* Ági Margitai: mare de Dani
* Tamás Major: l'avi de Dani
* Gyula Bodrogi: pare de Gyuri
* Katalin Takács: la dona embarassada
* István Fazekas: el marit de la dona embarassada
* Ildikó Kishonti: la cantant de l'hotel

## Premis

Va assolir el Premi Fipresci al 36è Festival Internacional de Cinema de Canes.

## Referències

* ↑ Friss Róbert: Amíg a film elkészül. Népszabadság, 1982. március 12., p. 8.
* ↑ Horgas Béla : A jajgatás értelme : Sándor Pál: Szerencsés Dániel. Filmkultúra, 1983/1., p. 52.
* ↑ «FIPRESCI Awards 1983». fipresci.org. [Consulta: 27 juny 2017].

## Enllaços externs

* Tràiler de la pel·lícula a YouTube
# Tengchongita

La tengchongita és un mineral de la classe dels sulfats. Rep el seu nom de Tengchong, Xina, la seva localitat tipus.

## Característiques

La tengchongita és un sulfat de fórmula química Ca(UO₂)₆(MoO₄)₂O₅·12H₂O. Va ser aprovada com a espècie vàlida per l'Associació Mineralògica Internacional l'any 1984. Cristal·litza en el sistema ortoròmbic en forma de cristalls granulars fins, tabulars prims o micacis en {001}. La seva duresa a l'escala de Mohs es troba entre 2 i 2,5.
Segons la classificació de Nickel-Strunz, la tengchongita pertany a «07.HB - Urani i uranil molibdats i wolframats, Amb U$^{6+}$» juntament amb els següents minerals: calcurmolita i uranotungstita.

## Formació i jaciments

Es troba a les parts oxidades de dipòsits d'urani en migmatita i gneis. Sol trobar-se associada a altres minerals com la studtita i la calcurmolita. Va ser descoberta l'any 1984 al dipòsit d'urani de Tengchong, a la prefectura de Baoshan (Yunnan, Xina). També ha estat descrita al dipòsit de molibdè i urani de Oktyabr'skoe, a Krasnokamensk (Transbaikal, Rússia).

## Referències

* ↑ «Tengchongite» (en anglès). Mindat. [Consulta: 13 juliol 2016].
* 1 2 «Tengchongite» (en anglès). Handbook of Mineralogy. [Consulta: 13 juliol 2016].
# Tenga

Tenga (en rus: Теньга) és un poble de la república de l'Altai, a Rússia, que el 2016 tenia 611 habitants, pertany al districte d'Ongudai.

## Referències

* ↑ http://www.ongudai-ra.ru/index.php/%D0%BD%D0%BE%D0%B2%D0%BE%D1%81%D1%82%D0%B8/peredvizhnoj-fap-nachal-rabotu-v-ongudajskom-rajone
* ↑ https://www.lawmix.ru/zakonodatelstvo/1955751
# Gafarró d'Aràbia

El gafarró d'Aràbia (Crithagra rothschildi) és un ocell de la família dels fringíl·lids (Fringillidae).

## Hàbitat i distribució

Habita zones arbustives i horts, a les muntanyes des de l'oest d'Aràbia Saudí, cap al sud fins Iemen.

## Referències

* ↑ «Gafarró d'Aràbia». Cercaterm. TERMCAT, Centre de Terminologia. Rev. 10/04/2022(català)
# Gafarró de Burton

El gafarró de Burton (Crithagra burtoni) és un ocell de la família dels fringíl·lids (Fringillidae).

## Hàbitat i distribució

Habita boscos, clars i clarianes, localment a muntanyes del sud-est de Nigèria, Camerun, oest d'Angola, sud-est, est i nord-est de la República Democràtica del Congo, oest d'Uganda, Ruanda, Burundi, Kenya i nord i nord-est de Tanzània.

## Referències

* ↑ «Gafarró de Burton». Cercaterm. TERMCAT, Centre de Terminologia. Rev. 10/04/2022(català)
# Gafarró cellagroc

El gafarró cellagroc (Crithagra frontalis) és un ocell de la família dels fringíl·lids (Fringillidae).

## Hàbitat i distribució

Viu als clars del bosc i praderies de les muntanyes del nord-est, est i sud-est de la República Democràtica del Congo, Uganda, sud-est de Kenya, Ruanda, Burundi i l'extrem nord de Zàmbia, al voltant sud del Llac Tanganyika, a les terres altes de l'oest i centre de Kenya.

## Referències

* ↑ «Gafarró cellagroc». Cercaterm. TERMCAT, Centre de Terminologia. Rev. 10/04/2022(català)
# Gambhar

Gambhar és un riu de muntanya a Himachal Pradesh i Panjab. Neix a la falda de l'Himàlaia i corre en direcció nord-oest, passant per Subdthu, fins a desaiguar al Sutlej després d'un curs de 65 km. En temps de pluges pateix desbordaments.

## Referències

* The Imperial Gazetteer of India, 1885, Sir William Wilson Hunter, Londres, Trübner & co.
# Corb cuacurt

El corb cuacurt (Corvus rhipidurus) és una espècie d'ocell de la família dels còrvids (Corvidae) que habita penya-segats i zones àrides i pedregoses, localment al sud de Mali i de Níger, centre i sud de Txad, sud-est d'Egipte, Etiòpia, Eritrea, Djibouti, nord-oest de Somàlia, est d'Uganda, nord-oest i centre de Kenya, Península del Sinaí i Pròxim Orient, des de Síria fins a Aràbia.

## Referències

* ↑ Fitxa del corb cuacurt a Birdguides Arxivat 2012-11-08 a Wayback Machine. Rev. 23/12/2012 (anglès)
# Fred Durst

William Frederick Durst (20 d'agost de 1970) és un cantant, actor, i director estatunidenc. És més conegut per ser el líder de la banda de rap rock Limp Bizkit, formada el 1994, amb qui ha publicat sis àlbums d'estudi. Va començar a guanyar diners tocant en diverses bandes de Jacksonville (Florida), segant gespa, i fent tatuatges.

## Filmografia

Llista de films i sèries on ha aparegut :
| Any | Títol | Paper | Notes |
| 2001 | Zoolander | Ell mateix | |
| 2003 | Pauly Shore is Dead | Ell mateix | |
| 2005 | Revelations | Ogden | Minisèrie de TV |
| 2005 | Sorry, Haters | Evan Jealous | |
| 2006 | Population 436 | Ajudant del xèrif Bobby Caine | |
| 2008 | House M.D. | Cambrer | Episodi: "House's Head" Episodi: "Wilson's Heart" |
| 2009 | Play Dead | Ledge | |
| 2018 | Mostly 4 Millennials | DJ Durst | Personatge recurrent |
Llista de films i vídeos comercials dirigits :
| Títol | Any |
| The Education of Charlie Banks | 2007 |
| The Longshots | 2008 |
| EHarmony | 2014 |
| The Fanatic | 2019 |

## Referències

* ↑ «Limp Bizkit’s Fred Durst Directs Humorous New eHarmony Commercial». Loudwire. [Consulta: 21 agost 2014].
* ↑ Miska, Brad. «Here’s John Travolta in Fred Durst’s Stalker Film ‘The Fanatic’» (en anglès), 16-04-2019.

## Enllaços externs

* El seu lloc web oficial (anglès)
* Web de Limp Bizkit (anglès)
# Teoria del control òptim

La teoria del control òptim és una branca de l'optimització matemàtica que s'ocupa de trobar un control per a un sistema dinàmic durant un període tal que s'optimitzi una funció objectiu. Té nombroses aplicacions en ciència, enginyeria i investigació operativa. Per exemple, el sistema dinàmic podria ser una nau espacial amb controls corresponents als propulsors de coets, i l'objectiu podria ser arribar a la Lluna amb una despesa mínima de combustible. O el sistema dinàmic podria ser l'economia d'una nació, amb l'objectiu de minimitzar l'atur; els controls en aquest cas podrien ser de política fiscal i monetària. També es pot introduir un sistema dinàmic per incrustar problemes d'investigació operativa en el marc de la teoria del control òptim.
El control òptim és una extensió del càlcul de variacions, i és un mètode d'optimització matemàtica per derivar polítiques de control. El mètode es deu en gran part al treball de Lev Pontryagin i Richard Bellman a la dècada de 1950, després de les contribucions al càlcul de variacions d'Edward J. McShane. El control òptim es pot veure com una estratègia de control en la teoria del control.
El control òptim tracta el problema de trobar una llei de control per a un sistema determinat de manera que s'assoleixi un determinat criteri d'optimitat. Un problema de control inclou una funció de cost que és una funció de les variables d'estat i de control. Un control òptim és un conjunt d'equacions diferencials que descriuen els camins de les variables de control que minimitzen la funció de cost. El control òptim es pot derivar utilitzant el principi màxim de Pontryagin (una condició necessària també coneguda com a principi mínim de Pontryagin o simplement principi de Pontryagin), o resolent l'equació de Hamilton–Jacobi–Bellman (una condició suficient).

## Referències

* ↑ Ross, Isaac. A primer on Pontryagin's principle in optimal control (en anglès). San Francisco: Collegiate Publishers, 2015. ISBN 978-0-9843571-0-9. OCLC 625106088.
* ↑ Luenberger, David G. «Optimal Control». A: Introduction to Dynamic Systems (en anglès). Nova York: John Wiley & Sons, 1979, p. 393–435. ISBN 0-471-02594-1.
* ↑ Kamien, Morton I.. Dynamic Optimization: the Calculus of Variations and Optimal Control in Economics and Management (en anglès). Dover Publications, 2013. ISBN 978-1-306-39299-0. OCLC 869522905.
* ↑ Ross, Isaac M.; Karpenko, Mark; Proulx, Ronald J. (en anglès) IFAC-PapersOnLine, 49, 18, 01-01-2016, pàg. 462–467. DOI: 10.1016/j.ifacol.2016.10.208. ISSN: 2405-8963 [Consulta: free].
* ↑ Sargent, R. W. H. Journal of Computational and Applied Mathematics, 124, 1–2, 2000, pàg. 361–371. Bibcode: 2000JCoAM.124..361S. DOI: 10.1016/S0377-0427(00)00418-0 [Consulta: free].
* ↑ Bryson, A. E. IEEE Control Systems Magazine, 16, 3, 1996, pàg. 26–33. DOI: 10.1109/37.506395.
* ↑ Ross, Isaac. A primer on Pontryagin's principle in optimal control. San Francisco: Collegiate Publishers, 2015. ISBN 978-0-9843571-0-9. OCLC 625106088.
* ↑ Ross, I. M.. A Primer on Pontryagin's Principle in Optimal Control. Collegiate Publishers, 2009. ISBN 978-0-9843571-0-9.
# Teresa Vallicrosa

Teresa Vallicrosa (Sant Celoni, Vallès Oriental 14 de juliol) és una actriu catalana.
Llicenciada a l'institut del teatre, ha treballat amb nombrosos directors teatrals com Mario Gas, Joan Lluís Bozzo, Carles Alfaro o Esteve Ferrer, entre d'altres.
Ha participat en diversos muntatges d'Stephen Sondheim estrenats a l'estat Espanyol: Golfus de Roma, Sweeney Todd, Boscos Endins, Follies.
Ha rebut el Premi de l'AADPC (Associació d'actors i directors de Catalunya), a la millor Actriu Secundària pel musical Sweeney Todd, el Premi Butaca a la Millor Actriu de Musical pel musical T’estimo, ets Perfecte, ja et Canviaré, l'any 2018 Premi a la Millor Actriu de Repartiment per l'obra Els Nens Desagraïts de Llàtzer Garcia dels Premis de la Crítica de Barcelona.
L'any 2000 va guanyar el Premi Butaca a la millor actriu de musical per l'obra T'estimo, ets perfecte... ja et canviaré! i el 2015 va rebre el premi Margarida Xirgu per la seva interpretació a l'obra Yo maté a mi hija.

## Referències

* 1 2 https://santceloni.cat, Ajuntament de Sant Celoni-. «Premi de la Crítica teatral a l'actriu celonina Teresa Vallicrosa. Moltes felicitats!». [Consulta: 24 juliol 2021].
* 1 2 «Dagoll Dagom propone un viaje iniciatico de la mano de Stephen Sondheim».
* ↑ Ordóñez, Marcos «Las razones de mis amigos» (en castellà). El País [Madrid], 20-09-2001. ISSN: 1134-6582.
* ↑ «Golfus de Roma; Roma citta golfa o Érase una vez una de romanos | CDAEM, Teatro Español» (en castellà). [Consulta: 24 juliol 2021].
* ↑ H, Creada 25-07-2012 | 23:32 H/Última actualización 25-07-2012 | 23:32. «Mario Gas sube a escena a 36 actores y 19 músicos en una gran «Follies»» (en castellà), 25-07-2012. [Consulta: 24 juliol 2021].
* ↑ Olivares, Juan Carlos. «Mario Gas triomfa amb el seu millor Sondheim», 27-02-2012. [Consulta: 24 juliol 2021].
* ↑ «Edicions anteriors - Premis Butaca 2021» (en castellà). Arxivat de l'original el 2022-09-29. [Consulta: 3 octubre 2022].
* ↑ NacióBaixMontseny. «La celonina Teresa Vallicrosa obté el Premi Margarida Xirgu per «Yo maté a mi hija» | NacióBaixMontseny». [Consulta: 24 juliol 2021].
# Gai Juli Mentó

Gai Juli Mentó (en llatí Caius Julius Mento) va ser un magistrat romà del segle v aC. Formava part de la gens Júlia, una antiga gens romana d'origen patrici.
Va ser elegit cònsol l'any 431 aC i va comandar la guerra contra els volscs que atacaven Roma. Però va conduir malament la guerra per dissensions amb el seu col·lega Tit Quint Cincinnat Penne, que va nomenar un dictador, en la persona de Aule Postumi Tubert per conduir la lluita. Mentó va quedar a càrrec de la ciutat, on va dedicar un temple a Apol·lo.

## Referències

* ↑ Smith, William (editor). Dictionary of Greek and Roman biography and mythology. Vol. II. Londres: Taylor and Walton, 1846, p. 1044.
# The Boy with the Arab Strap

The Boy with the Arab Strap és el tercer àlbum de la banda escocesa de twee pop Belle & Sebastian. La part instrumental de la cançó 'The Boy with the Arab Strap' va ser la sintonia per la sèrie britànica Teachers. Part de la cançó 'Seymour Stein' apareix breument a la pel·lícula de l'any 2000 Alta fidelitat. La inspiració pel nom de l'àlbum va venir del grup, també escocès, Arab Strap, després d'un període en què totes dues bandes van anar de gira junts (cosa que va crear una amistat entre els seus membres).

## Cançons

* "It Could Have Been a Brilliant Career" - 2:23
* "Sleep the Clock Around" - 4:57
* "Is It Wicked Not to Care?" - 3:22
* "Ease Your Feet in the Sea" - 3:35
* "A Summer Wasting" - 2:06
* "Seymour Stein" - 4:42
* "A Space Boy Dream" - 3:01
* "Dirty Dream Number Two" - 4:14
* "The Boy with the Arab Strap" - 5:14
* "Chickfactor" - 3:31
* "Simple Things" - 1:46
* "The Rollercoaster Ride" - 6:36

## Formació en el moment de la gravació

* Stuart Murdoch - Veu, Guitarra
* Stuart David - Baix
* Isobel Campbell - Violoncel
* Chris Geddes - Teclats, piano
* Richard Colburn - Bateria
* Stevie Jackson - Guitarra
* Sarah Martin - Violí
* Mick Cooke - Trompeta
# Coque Malla

Jorge Malla Valle, conegut com a Coque Malla, (22 d'octubre de 1969) és un músic i actor espanyol, famós per ser el líder del grup de rock Los Ronaldos.

## Biografia

Fill de l'actor Gerardo Malla i de l'actriu Amparo Valle, nasqué a Madrid l'any 1969. Als 15 anys, amb Ricardo Moreno, Luís García i Luís Martín formà el grup de rock Los Ronaldos, del qual serà la veu, guitarra i líder. El grup es caracteritzarà per les seves lletres descarades i actitud vacil·lant.
Amb els Ronaldos graven cinc discs: Los Ronaldos, Saca la lengua, Sabor salado, 0 i Idiota. Aconseguint grans èxits amb cançons com "Adiós papá", "Quiero más", "Qué vamos a hacer", "Por las noches", etc. La fama els portà a fer gires per Espanya, Xile i Cuba. El grup es dissolgué l'any 1998.
El 1995 col·labora en l'èxit de Los Rodríguez, Mucho Mejor del disc Palabras más, palabras menos. A partir d'aleshores es dedica a la seva carrera en solitari i a la seva faceta d'actor a pel·lícules com Todo es mentira.
L'any 2006 col·labora amb el grup musical Pereza, al disc Los Amigos de los animales, al tema "Algo para cantar". L'any 2007 col·labora amb Ariel Rot, al disc Dúos, tríos y otras perversiones, a la cançó "El Tiempo lo dirá".

## Discografia en solitari

* Un astronauta más (1999)
* Sueños (2004)
* La hora de los gigantes (2009)
* Termonuclear (2011)
* Mujeres (2013)
* Canta a Rubén Blades (2015)
* Revolución (2019)
* Aunque estemos muertos (2023)

## Filmografia
### Cinema

| Llargmetratges Madregilda (1993) ¡Dispara! (1993) Todo es mentira (1994) El efecto mariposa(1995) La leyenda de Balthasar el Castrado (1996) Nada en la nevera (1998) Sex (2003) Schubert (2005) Días de cine (2007) Íntimos y extraños. 3 historias y 1/2 (2008) Gente en sitios (2013) | Curtmetratges El columpio (1992) |

## Premis i nominacions

| Any | Premi | Categoria | Títol | Resultat |
| 1995 | Premis Goya | Millor actor revelació | Todo es mentira | Nominat |
| 2019 | Premis Goya | Millor cançó original | Este es el momento | Guanyador |

## Referències

* ↑ «Biografia Coque Malla». Arxivat de l'original el 2010-10-27. [Consulta: 1r maig 2009].
* ↑ «Coque Malla-Awards» (en anglès). imdb. [Consulta: 24 febrer 2014].

## Enllaços externs

* Pàgina oficial de Coque Malla Arxivat 2010-04-19 a Wayback Machine.
* Pàgina oficial de Los Ronaldos
* Coque malla a IMDB
* Últim single de Coque Malla Arxivat 2009-03-28 a Wayback Machine.
# Taronger trifoliat

El Taronger trifoliat, Poncirus trifoliata (sinònim: Citrus trifoliata), és una espècie de planta membre de la família Rutàcia, estretament relacionat amb el gènere Citrus, i de vegades inclòs en aquest gènere, i n'és prou emparentat com per a servir de portaempelt dels cítrics. Es diferencia dels membres del gènere Citrus pel fet de tenir fulles compostes caducifòlies i el fruit pubescent (amb pilositat fina).
És originari del nord de la Xina i de Corea, i també rep el nom de taronger amargant de la Xina.
Aquesta planta tolera glaçades moderades i la neu i pot ser un gran arbust o bé un arbret de 4–8 m d'alt. Fa que els cítrics empeltats en el Poncirus siguin més resitents al fred que els empeltats sobre les arrels dels mateixos cítrics.

## Descripció

Poncirus trifoliata porta espines grans de 3–5 cm sobre els seus brots, i les fulles caducifòlies tenne 3 (o rarament 5) folíols, Les flors són blanques, amb els estams rosats, de 3–5 cm de diàmetre.
Els fruits són verds i quan maduren són grocs, fan 3–4 cm de diàmetre. Són molt amargants i no són comestibles crus i se'n fa melmelada i si són assecats i en forma de pols es poden fer servir de condiment.
Els fruits de Poncirus trifoliata són molt utilitzats en la medicina oriental contra la inflamació al·lèrgica. També se'n fan altres estudis farmacològics.
* Flor
* Flors
* Fruits

## Referències

* ↑ «Hardy Orange or Trifoliate Orange - Plant of the Week». Arhomeandgarden.org, 09-02-2007. Arxivat de l'original el 2014-07-28. [Consulta: 19 gener 2011].
* ↑ Zhou H.Y., Shin E.M., Guo L.Y., Zou L.B., Xu G.H., Lee S.-H., Ze K.R., Kim E.-K., Kang S.S., Kim Y.S.,"Anti-inflammatory activity of 21(alpha, beta)-methylmelianodiols, novel compounds from Poncirus trifoliata Rafinesque." European Journal of Pharmacology. 572 (2-3) (pp 239-248), 2007.
* ↑ Shin T.-Y., Oh J.M., Choi B.-J., Park W.-H., Kim C.-H., Jun C.-D., Kim S.-H.,"Anti-inflammatory effect of Poncirus trifoliata fruit through inhibition of NF-B activation in mast cells". Toxicology in Vitro. 20 (7) (pp 1071-1076), 2006.
# Conselleria de Medi Ambient, Territori i Infraestructures de la Xunta de Galícia

La Conselleria de Medi Ambient, Territori i Infraestructures de la Xunta de Galícia (en gallec: Consellería de Medio Ambiente, Territorio e Infraestruturas) és una conselleria de la Xunta de Galícia, que s'encarrega de la promoció d'obres públiques, de l'estat de les carreteres i de les infraestructures de comunicació, de la política de transport, de l'habitatge i de la gestió del medi ambient.

## Història

La conselleria d'Obres Públiques va tenir diferents denominacions al llarg de la seva història, incorporant-se unes funcions o unes altres o si s'incideix més en uns aspectes polítics o en uns altres. Se la va denominar Conselleria de Transports i Obres Públiques (COTOP) i també Conselleria de Política Territorial, Obres Públiques i Transports. Els canvis més importants es van produir en 2005 tanco amb clau les competències sobre habitatge van passar a tenir una conselleria pròpia, i en 2009, amb la incorporació de l'àrea de gestió del medi ambient, que fins llavors era gestionada per la conselleria de Medi ambient. També en aquest mateix any perd la competència sobre els ports, que van passar a dependre de la conselleria del Mar.

## Estructura interna
### Secretaries i direccions generals

Endemés de la necessària Secretaria General de la conselleria, la conselleria de Medi Ambient compta amb les següents direccions generals:
* Secretaria general d'Ordenació del territori i urbanisme: María Encarnación Rivas
* Secretaria general de Qualitat i avaluació ambiental: Justo de Benito Basanta
* Direcció general d'Infraestructures: Isabel Vila
* Direcció general de Mobilitat: Miguel Rodríguez Bugarín
* Direcció general de Sostenibilitat i paisatge: Manuel Borobio
* Direcció general de Conservació de la Natura: Ricardo García-Borregón Millán

### Ens públics adscrits

* Augas de Galicia
* Sistema d'Informació Territorial de Galícia
* Instituto Galego da Vivenda e Solo: Antonio José Boné.
* Axencia de protección da Legalidade Urbanística
* Empresa Pública de Obras e Servizos Hidráulicos
* Xurado de Expropiación de Galicia

## Consellers

* Ángel Mario Carreño: 1982 - 1986
* Xavier Suárez-Vence: 1986 - 1986
* Fernando Pedrosa Roldán: 1986 - 1987
* Antolín Sánchez Presedo: 1987 - 1990
* Xosé Cuíña: 1990 - 2003
* Alberto Núñez Feijóo: 2003 - 2005
* María Xosé Caride: 2005-2009
* Agustín Hernández: 2009- 2014
* Ethel Vázquez: 2014-

## Enllaços externs

* Consellería de Medio Ambiente, Territorio e Infraestruturas